เรื่องร้องเรียน (เสนอแนะ) วันที่ 2023-02-26 05:16:32 — แขวงพระบรมมหาราชวัง เขตพระนคร กรุงเทพมหานคร
เสนอแนะให้กรุงเทพมหานครพิจารณาว่าพอจะเป็นไปได้ไหมว่าถ้าประชาชนมาติดต่อสำนักงานเขตต่างๆ โดยไม่ได้นำรถส่วนตัวมา แล้วสามารถนำใบเสร็จมาแสดงได้เพื่อให้เป็นส่วนลด เช่น เดินทางด้วยรถประจำทาง จะมีตั๋ว ระบุราคาว่ากี่บาท โดยเริ่มรับจากตั๋วรถประจำทางก่อนก็ได้ โดยต้องใช้วิธีโอนเงินคืนประชาชนทาง พร้อมเพย์ที่ลงทะเบียนโดยใช้เลขบัตรประชาชนเท่านั้น ที่ไม่แนะนำให้ลดทันที เกรงว่า จะเปิดช่องให้เจ้าหน้าที่มีโอกาสทุจริต เช่น ประชาชนไม่ได้นำตั๋วรถประจำทางมาให้ ก็เก็บค่าธรรมเนียมจากประชาชนปกติ แต่ไปแอบนำตั๋วรถประจำทางจากคนอื่น ที่อื่น มายกเลิกใบเสร็จเดิม แล้วออกใบเสร็จใหม่ ว่ามีส่วนลด และยักยอกนำส่วนต่างไป จึงเสนอให้ป้องกัน ไม่เปิดโอกาสให้ทุจริตได้ถ้าทำ 
แม้ยอดเงินที่ประชาชนได้คืนอาจน้อย แต่ถ้าค่าธรรมเนียม 20 บาท แล้วนำตั๋วประจำทาง 10 บาทมาแลกเป็นเงินคืน ค่าธรรมเนียมที่จะโอนให้ทางพร้อมเพย์ สมมติให้เท่ามูลค่าหน้าตั๋วเลย 10 บาท นี่ก็คือเหมือนลด 50% ของค่าธรรมเนียมนั้นแล้ว 
ทั้งนี้เพื่อเป็นการส่งเสริมให้ประชาชนที่มาติดต่อสำนักงานเขตใช้รถประจำทาง ช่วยลดปัญหามลพิษในเมืองหลวง จึงเรียนเสนอแนะมา ณ ที่นี้